marraskuu 2010 – Roklintu
Tänään luvattiin uutisia System of a Downin paluusta, ja niitä tuli. System of a Down tulee Provinssirockiin.
Kiertuepäivät: lähde
6/19/11 – Finland, Turku (sic), Provinssirock (on-sale Dec 1 @ 9am)
Eiköhän Provinssirock silti ole Seinäjoella edelleen.
hoo	Luokittelematon	Yksi kommentti 29.11.2010 1 Minute
Roxette tekemässä paluuta, konsertti myös Suomessa
Roxette, tuo 80-90 -lukujen taitteen popin voimakaksikko, tekee ensi vuonna maailmankiertueen. Asiasta kertoi aikapäiviä sitten The Daily Roxette, Roxette-fanin uutislähde numero yksi. Eikä tässä vielä kaikki, yhtye aikoo myös julkaista uuden levyn.
Yhtyehän on tainnut julkaista urallaan enemmän kokoelmia kuin studioalbumeja, joten uusi materiaali on tervetullutta. Eri asia sitten on, miten hyvä uudesta levystä tulee. Itse en ole juuri kuunnellut Crash! Boom! Bang! -levyn jälkeistä materiaalia.
Kaksikko Per Gessle-Marie Fredriksson ehti jo tänä vuonna esiintyä joitakin kertoja, mutta ensi vuonna alkava maailmankiertue tuo Roxetten myös Suomeen. Yhtye esiintyy Paraisilla järjestettävässä Rowlit-tapahtumassa 16.7. Liput ovat jo myynnissä.
Enpä tiedä tuleeko Turun suuntaan lähdettyä. Harmittaa että missasin Per Gesslen soolokeikan Tavastialla viime vuonna. Olisi ollut kiinnostavaa kuulla Roxette-biisejä klubiolosuhteissa, vaikkakin ilman Marie Fredrikssonia.
hoo	Luokittelematon	Yksi kommentti 26.11.2010 1 Minute
System of a Down palaamassa
Blabbermouthin mukaan System of a Down olisi palaamassa ainakin kiertueelle.
Maanantaina kuulemme vahvistusta huhuille. Toivottavasti vahvistuksessa todetaan, että ”toki me levynkin teemme”.
hoo	Luokittelematon	2 kommenttia 25.11.2010 1 Minute
hoo	Luokittelematon	Kommentoi 22.11.2010 1 Minute
Billy Corgan vähättelee altrokkareiden reunioneita
Billy Corganilla on pahaa sanottavaa Pavementin reunionista.
”It’s gonna be one of those New Orleans type funerals… I say that because they represent the death of the alternative dream, and we follow with the affirmation of life part… they have no love… by the way, we’ll be the band up there playing NEW songs because we have the love xx.”
Toivottavasti Billy tarkkailee yleisön reaktioita, kun soittaa niitä reunionin jälkeisiä uusia biisejään ja vertaa siihen, kun soittaa mitä tahansa aikaisempaa. Ei kaikki uusi ole hyväksi. Sen pitäisi olla hyvääkin.
Seuraavaksi musiikkiuutisissa: pata soimaa kattilaa.
hoo	Luokittelematon	Kommentoi 21.11.2010 1 Minute
Muistikuvia Ariel Pink’s Haunted Graffiti -keikasta
Olin viime kuussa Tukholmassa katsomassa Ariel Pink’s Haunted Graffitia. Muistikuvat keikasta ovat vähän samankaltaisia kuin Wayne Coynen iPhonella kuvaama video Round and Round -kappaleeseen.
Dagens Nyheterin konserttiarvio ei muistin virkistämisessä paljon auta, vaan keskittyy siihen että keikalla oli myynnissä Stereo 8 -versio yhtyeen levystä. (Ja siihen että Ariel Pink näyttää blondatuissa hiuksissaan aivan Kurt Cobainilta. Tsekatkaa artikkelin kuva jos ette usko.)
Debaser Slussen oli keikkapaikkana hauska, suosittelen käymään. Lavalle ei tosin nähnyt mitään ellei ollut aivan eturivissä (en ollut). Hipstereiden määrä yleisöstä oli huomattava.
Via Pitchfork.com.
hoo	Luokittelematon	Kommentoi 20.11.2010 1 Minute
Tänään on Helsingissä kaksi erittäin mielenkiintoista keikkaa. Tavastialla esiintyy kesällä Ilosaarirockissa loistanut Imogen Heap. Nosturissa taas vaihtoehtoilee Teenage Fanclub.
Jälkimmäinen tuli nähtyä Ruisrockissa 2005 (hyväntuulinen veto) kun taas Imogen Heapin keikka jäi väliin, joten suuntaan loppuunmyydylle Tavastialle. Nosturiin on ilmeisesti vielä lippuja jäljellä.
hoo	Luokittelematon	Kommentoi 18.11.2010 1 Minute
Glasser vakuuttaa
Aiemmassa postauksessani sivusin artistia nimeltä Glasser. Yhdysvaltalaisartistin kappaleissa on selkeitä vaikutteita mm. Björkiltä ja yhtäläisyyksiä tuoreempien artistien kuten Bat For Lashesin kanssa. Kokopitkä Ring kestää kuitenkin kuuntelua eikä kalpene vertailukohtiensa rinnalla.
Seuraava videopätkä Cameron Mesirow:n ja hänen bändinsä toimista livetilanteessa on mielenkiintoinen. Tietokoneeseen yhdistetty kitara jolla soitetaan jotain aivan muuta kuin särösoundia ei ole kovin rock, mutta se ei tässä ole tarkoituskaan.
hoo	Luokittelematon	Yksi kommentti 14.11.2010 1 Minute
Onkohan tämä jo vähän paksua. Norjalainen Ane Brun esiintyy Tavastialla 1.10.2011 ja liput ovat jo myynnissä.
hoo	Luokittelematon	Kommentoi 11.11.2010 1 Minute
Club YK:n menovinkit
Huomenna keskiviikkona Club YK:lla Helsingissä esiintyy levynjulkkareiden merkeissä Uusi Fantasia. Saa nähdä tuleeko Freeman vetämään Liian myöhään -biisin.
Club YK:n postituslista vihjaa että ensi kuussa klubilla esiintyisivät Flow-vieras Awesome Tapes From Africa sekä Mulatu Astatke. Jäämme odottelemaan tarkempia tietoja.
hoo	Luokittelematon	Yksi kommentti 9.11.2010 1 Minute